Courteney Cox Disahkan Kembali Bintangi Filem Terbaru SCREAM
Awal tahun ini, telah diumumkan bahawa pengarah Ready or Not, Matt Bettinelli-Olpin dan Tyler Gillett akan menghidupkan kembali francais Scream untuk studio Spyglass Media Group dan Paramount Pictures, dengan pelakon David Arquette disahkan kembali meneruskan wataknya, Dewey Riley. Hari ini, pelakon Courteney Cox pula disahkan akan dalam filem akan datang sebagai wartawan, Gale Weathers. Cox sebelum ini telah membintangi empat filem Scream arahan Wes Craven. Butiran plot masih lagi tidak diketahui, tetapi berdasarkan sumber, filem terbaru ini akan berkisarkan tentang seorang wanita yang pulang ke kampung halaman dalam usahannya untuk mencari individu yang melakukan beberapa siri jenayah kejam. Kesemua filem kekal ‘canon’ manakala siri televisyen berada dalam mitologi mereka sendiri. Setakat ini tidak diketahui sama ada filem akan datang adalah filem ‘remake’ ataupun masih berada dalam dunia yang sama cipta Craven. Penulis asal francais, iaitu Williamson dilaporkan tidak terlibat dalam penulisan skrip. Selain Scream, Spyglass Media turut terlibat dalam projek filem remake Hellraiser, dengan skrip kini sedang dirangka David S. Goyer (Terminator: Dark Fate). Berkemungkinan filem ini akan ditayangkan sekitar 2021.